钦定古今图书集成/明伦汇编/闺媛典/第019卷 > 前调〈别情〉 前人
## 钦定古今图书集成/明伦汇编/闺媛典/第019卷 > 前调〈别情〉 前人

紫箫吹散后，恨燕子，只空楼。念碧月长亏，玉簪中折，
覆水难收。青鸾送《碧云》句，道霞扃雾锁不堪忧。情与
文梭共织，怨随宫叶同流。人间天上两悠悠。暗泪
洒灯篝。记谷口园林，当时驿舍，梦里曾游。银屏低闻
笑语，但梦时冉冉醒时愁。拟把菱花一半，试寻高价
皇州。